Doosan Bears

Doosan Bears () ialah pasukan besbol profesional Korea Selatan yang berpusat di Seoul. Pasukan ini telah diasaskan pada tahun 1982 dan merupakan anggota KBO League. Pasukan Bears telah meraih enam kejuaraan Korean Series (1982, 1995, 2001, 2015, 2016 dan 2019) dan beraksi di gelanggang mereka di Stadium Besbol Jamsil.

Sejarah 
Pasukan ini telah ditubuhkan di Daejeon pada tahun 1982 dengan nama OB Bears dan Oriental Brewery menjadi pemiliknya. OB Bears merupkan pasukan pertama yang ditubuhkan di KBO League. Pada tahun 1985, pasukan ini berpindah ke tapak kini, iaitu di Seoul. Pasukan OB Bears secara rasminya menamakan semula nama sebagai Doosan Bears pada 1999 setelah Oriental Brewery telah dijual ke InBev dan Doosan Group pula memperoleh pemilikan pasukan.

Pasukan Bears telah menjuarai Korean Series sulung pada 1982 dengan menewaskan Samsung Lions sekali gus menjadi juara KBO League pertama. Antara tahun 2015 dan 2021, pasukan Bears telah tampil dalam tujuh Korean Series berturut-turut dan memenanginya pada tahun 2015, 2016 dan 2019.

Catatan

Pautan luar 

 Official website 
  
  

 
Pasukan KBO League
Bears